**VÝZNAMNÉ PODUJATIA VO FIĽAKOVE V ROKU 2018**

**DÁTUM: NÁZOV PODUJATIA: MIESTO:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Január Ples Mesta Fiľakovo Mestské kultúrne stredisko (MsKS)**

**Spoznajme sa! – Dni maďarskej kultúry MsKS**

Hudobno-tanečný národnostný program, v rámci ktorého vystúpia žiaci miestnych škôl, miestne umelecké súbory a známy interpret súčasnej hudby**.**

**Prednáška o prírodných liečivách MsKS**

**Výstava amatérskej maliarky Gizely Schneiderovej s názvom „Letokruhy” Mestské vlastivedné múzeum (MVM)**

Miestna autorka po prvýkrát predstaví vo Fiľakove svoje maľby, ktoré odrážajú predovšetkým jej lásku k prírode a okrasným rastlinám.

**Fašiangové plesy a zábavy MsKS**

**–––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––– Február Výstava maliara Jozefa Jacsmenyíka s názvom „Potulky so štetcom“ Mestské vlastivedné múzeum**

Výstava prezentuje olejomaľby, akvarely a monochrómne akvarely tohto miestneho umelca, ktoré predstavujú výber jeho tvorby počnúc od 90. rokov až po súčasnosť. Diela zachytávajú najmä maľby mestských zákutí, krajinomaľby zachytávajúce panorámu okolitej krajiny a portréty. Výstava je sprístupnená od 23.2. do 12.5.2018

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**Marec „Muránska kamenina“ Fiľakovský hrad – Bebekova veža**

Otvorenie novej dočasnej výstavy, ktorou sa zároveň otvára turistická sezóna na fiľakovskom hrade. Výstava mapuje takmer 100 ročné pôsobenie a produkciu známej muránskej manufaktúry. Výstava je sprístupnená od 14.3. do 9.5.2018.

**Oslavy výročia revolúcie 1848 Rímskokatolícky kostol**

Spomienková slávnosť pri príležitosti výročia revolúcie 1848 v sprievode kultúrneho programu, ktorého záverom býva kladenie vencov a uctenie pamiatky fiľakovských honvédov na Námestí padlých hrdinov.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_\_\_\_\_**

**Apríl XIII. Palócka Veľká noc na Fiľakovskom hrade Hradné nádvorie**

Tradičné podujatie regionálneho charakteru sa uskutočňuje už viac ako desaťročie na veľkonočný pondelok. V rámci remeselných dielní si návštevníci môžu vyskúšať maľovanie kraslíc, pletenie veľkonočných korbáčov, ochutnať palócke jedlá, spoločne oživiť veľkonočné tradície, zúčastniť sa oblievačky a súťaže v prednese veľkonočných vinšovačiek. Na mieste podujatia sa usporiada jarmok, kým na javisku pod holým nebom prebiehajú vystúpenia folklórnych súborov. Záverom podujatia je koncert ľudovej hudby alebo kapely v štýle world music.

**V. LiteraTúra – Deň maďarskej poézie**

Séria podujatí, v rámci ktorej sa organizujú čitateľské besedy so spisovateľmi regiónu a známymi literárnymi autormi.

**Svetový deň tanca Bývalá koncertná sála ZUŠ**

Posledné roky sa aj Fiľakovo úspešne zapája do celosvetovej iniciatívy UNESCA – Svetový deň tanca. Cieľom tohto podujatia, ktoré sa uskutočňuje koncom apríla, je popularizácia tanečného umenia, a zároveň podnecovanie, či zdôrazňovanie jeho úlohy v oblasti školstva, umenia a voľnočasových aktivít. Záujemcovia môžu vidieť formácie baletu, moderného a spoločenského tanca, ako aj vystúpenia folklórnych súborov v podaní tanečných skupín mesta a regiónu.

**Stavanie mája Námestie slobody**

Stavanie mája na Námestí slobody v sprievode folklórneho programu, v podaní miestnych detských umeleckých súborov**.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Máj Noc múzeí a galérií Fiľakovský hrad, MVM**

**Otvorenie nových výstav s bohatým sprievodným programom na hrade a v MVM**

**„Spomienky vojaka“ – fotografická výstava zo zbierky Zoltána Schnelczera Mestské vlastivedné múzeum „Gejša a samuraj“ – otvorenie dočasnej výstavy Fiľakovský hrad – Bebekova veža**

**„Fiľakovo v období rokov 1939 – 1945“ – otvorenie novej inštalácie Hradného múzea Podzemná chodba pod hradom**

Podujatie sa uskutočňuje v polovici mesiaca, tentokrát 19.5.2018, pod záštitou Hradného múzea vo Fiľakove. Program prebieha súbežne na fiľakovskom hrade aj v Mestskom vlastivednom múzeu. Vo výstavných priestoroch inštitúcie sa konajú vernisáže aktuálnych výstav. Výnimočnú atmosféru nočného hradu dotvára bohatý sprievodný kultúrny program, ktorý trvá až do neskorých večerných hodín.

**Týždeň európskych geoparkov Lokality Geoparku Novohrad-Nógrád**

V rámci podujatia sa na území medzinárodného Novohrad-Nógrád UNESCO Global Geoparku usporiada séria podujatí, ktoré sa zameriavajú hlavne na ochranu geologických hodnôt neživej prírody a spoznávanie dedičstva našej planéty. Zameriava sa na geoturistiku a vzdelávacie aktivity. Prostredníctvom environmentálnych vedomostných súťaží, diskusných fór a organizovanej turistiky predstavuje tajomstvá prírodných živlov formujúcich našu Zem čo najširšiemu okruhu záujemcov.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Jún Deň detí na fiľakovskom hrade Hradný areál**

Dobové športy a hry na hradnom nádvorí, určené pre deti z miestnych škôl a škôlok.

**Mestský deň detí Mestský park**

Mestské kultúrne stredisko organizuje začiatkom júna deň plný hier, smiechu a zábavy v mestskom parku. Deti si môžu zasúťažiť, zdolať prekážkové dráhy alebo si vyskúšať tvorivosť a šikovnosť na rozličných stanovištiach. Na otvorenom javisku sa predstaví divadelný súbor, klaun a žongléri. Súčasťou programu býva ukážka policajného a hasičského zboru, či výcviku policajných psov. Podujatie sprevádza jarmok a pestrá škála sprievodných programov, ako napríklad nafukovací hrad, aquazorbing, lezecká stena, maľovanie na tvár, program pre deti v predškolskom veku, lukostreľba, jazda na motorke pre deti, dobový kolotoč a iné atrakcie.

**XIX. Fiľakovské historické hradné hry (16.–17.6.2018) Hradný areál**

Poslaním podujatia je priblížiť bojové umenie našich predkov, niekdajšiu slávu rytierskych súbojov a hradných kapitánov. Uskutočňuje sa v areáli fiľakovského hradu. V hlavnom programe vystúpia domáci a zahraniční lukostrelci, historickí šermiari a sokoliari. Jeho súčasťou býva aj dobový rytiersky turnaj s viacerými jazdeckými skupinami. V sprievodnom programe sa širokému obecenstvu predstavia historické hudobné a tanečné súbory, ľudoví remeselníci, či žongléri. Tých najmenších očakávajú animačné programy, bábkové predstavenie, šikovnostné hry, tvorivé dielne a rozličné dobroty.

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**Júl Lesná hudba Mestský park**

Počas prvého júlového týždňa sa mestský park na jeden deň naplní hudbou. Pod korunami stromov zaznejú melódie ľudovej a vážnej hudby. Podujatie má už dlhoročné tradície v Maďarsku v okolí Mátry, a v rámci cezhraničnej spolupráce sa každý druhý rok uskutočňuje aj vo Fiľakove. Spája hudobné umelecké hodnoty s problematikou ochrany prírody. Program zahŕňa koncerty vážnej a ľudovej hudby, prednášky, vedené prechádzky lesom, programy a hry pre deti, a ochutnávky gastronomických špecialít.

**Workshop divadla a tanca Hradný areál**

Štvrtý ročník tanečno-divadelného workshopu vo Fiľakove, ktorého vyvrcholením je divadelná inscenácia básnického diela Sama Chalupku, Turčín Poničan. Predstavenie sa uskutoční 14. a 15.7.2018, vo večerných hodinách.

**UDVart – Kultúrno-hudobný festival Dvor Mestského vlastivedného múzea**

Multižánrový umelecký festival pre všetkých, čo bažia po trošku odlišnom kultúrnom zážitku. Návštevníkom podujatia ponúka koncerty alternatívnej a etno hudby, predstavenia slam poetry, rôzne umelecké workshopy, literárne a populárno-náučné besedy a večerné kino. Na „dvore umení“ si svoje miesto nájde aj prezentácia handmade výrobkov, knižný veľtrh, umenie a remeslá, či ochutnávky gastronomických výrobkov, ako napríklad rôznych remeselných pivných špecialít. Podujatie sa uskutoční 6.–8.7.2018.

**Vatra zvrchovanosti Dom Matice slovenskej**

Podujatie pripomína Deklaráciu Slovenskej národnej rady o zvrchovanosti Slovenskej republiky. Vatra zvrchovanosti vo Fiľakove bude tento rok 21.07.2018. V popoludňajších hodinách prebehne Medzinárodný detský folklórny festival – prehliadka domácich a zahraničných folklórnych súborov, a vo večerných hodinách sa zapáli vatra zvrchovanosti.

**Letný tábor Novohrad – Nógrád UNESCO Global Geoparku NTIC**

Mládežnícky letný tábor je zameraný predovšetkým na zvýšenie povedomia o geologických hodnotách neživej prírody a ochranu životného prostredia všeobecne. Pre účastníkov sú pripravené environmentálne vedomostné súťaže, tvorivé dielne a výlet spojený s turistikou.

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**August DNI MESTA a XXVIII. PALÓCKE DNI Hradný areál, Nám. slobody, mestský**

**park**

**Spoznajte nás! – Hudobno-tanečný program rómskych talentov Námestie slobody**

Trojdňový kultúrny festival(10.–12.08.2018) má v meste takmer tridsaťročnú tradíciu. Druhý augustový víkend plný kultúry, hudby a najmä zábavy sa začína v piatok poobede hudobno-tanečným multikultúrnym programom. V sobotu ožije aj mestský park, okrem jarmoku a detských atrakcií tu vystúpia rôzne hudobné formácie. Súčasťou festivalu sú aj vernisáže výstav v HMF a v MsKS. Sviatočné nedeľné dopoludnie sprevádzajú slávnostné sväté omše a procesia v centre mesta. Popoludnie čaká záujemcov prozaické alebo hudobno-divadelné predstavenie, a športových nadšencov majstrovský futbalový zápas FTC Fiľakovo. Pre návštevníkov festivalu sú pripravené večerné koncerty známych interpretov v hradnom areáli.

**Jubilejná výstava Petra Kovácsa Garpa Mestské vlastivedné múzeum**

Dočasná výstava pri príležitosti životného jubilea miestneho umelca.

**––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**September III. ročník Zrazu veteránov vo Fiľakove Námestie slobody**

Milovníkov veteránskych áut a motoriek čaká tretí ročník Zrazu veteránov vo Fiľakove, kedy sa námestie naplní automobilmi starých čias. Počas podujatia vyhlásia víťaza súťaže o najstaršie vozidlo, a zábavu návštevníkov zabezpečí aj hudobný a tanečný program na javisku.

**X. Na krídlach medzinárodných melódií – stretnutie speváckych súborov Rímskokatolícky kostol**

Koncert ženského speváckeho zboru Melódia a jeho miestnych a zahraničných hosťujúcich súborov.

**„Krása v ohni zrodená“**

**Hutnícke sklo z konca 18. a zo začiatku 20. storočia z územia Horného Uhorska**

– otvorenie výstavy zo súkromnej zbierky Vilmosa Ladóczkiho **Fiľakovský hrad – Bebekova veža**

**–––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**Október Spomienkový deň 1848 Nám. padlých hrdinov**

Spomienka na aradských mučeníkov a kladenie vencov na Námestí padlých hrdinov.

**X. Celoslovenský festival zhudobnených veršov**

V rámci festivalu, ktorý končí galaprogramom účinkujúcich skupín a jednotlivcov, si zmerajú sily talentovaní mladí maďarskí hudobníci žijúci na Slovensku.

**„Stretnutie generácií“ – program pri príležitosti mesiaca úcty k starším**

**Tematická výstava o niekdajších fiľakovských hudobníkoch Mestské vlastivedné múzeum**

**–––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––**

**November Zapálenie adventných sviečok Nám. padlých hrdinov**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**December Radujme sa! Gymnázium**

Predvianočné podujatie zahŕňa folklórny program, divadelné predstavenie pre deti, tvorivé dielne a dom tanca. Deti si môžu vyskúšať niektoré ľudové remeslá a osvojiť základy ľudových tancov.

**Vianočná hviezda**

Adventný program detského folklórneho súboru Domu Matice slovenskej vo Fiľakove.

**Adventné koncerty mužského spev. zboru Pro Kultúra Kostoly v meste**

**XIV. Vianočný koncert ženského spev. zboru Melódia Rímskokatolícky kostol**

**Hudobný festival „Hudba – náš spoločný jazyk” a Fiľakovský vianočný jarmok Nám. Slobody**

Multikultúrny hudobný festival spestrený vianočným jarmokom. Počas podujatia sa na námestí pred budovou MsKS predstavia predovšetkým mladí „umelci“ – deti miestnych materských, základných a stredných škôl, sľubné slovenské, maďarské a rómske talenty zo základnej umeleckej školy, ale vystúpia aj miestne spevácke zbory, folklórne súbory a hudobné kapely. Záverom dvojdňového festivalu je koncert známej hudobnej formácie na námestí alebo v divadelnej sále MsKS.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Zmena programu je vyhradená!**

**Podrobné informácie, presný program a čas podujatí je zverejnený mesačne vo Fiľakovských zvestiach a na stránkach** [**www.kultura.filakovo.sk**](http://www.kultura.filakovo.sk)**,** [**www.filakovo.sk**](http://www.filakovo.sk) **a www.hradfilakovo.sk.**